**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. január 25-i ülésére**

**Javaslat a Nemzeti Összetartozás emlékére felállítandó köztéri műalkotással kapcsolatos döntés meghozatalára**

Szombathely Megyei Jogú Város Közgyűlése a 203/2020. (IX.24.) Kgy. sz. határozatával támogatta a civil szervezetek azon javaslatát, hogy a trianoni tragédia emlékére, illetve a nemzeti összetartozás eszméjének erősítésére az Ezredévi parkban köztéri műalkotás kerüljön elhelyezésre az 1. sz. mellékletben feltüntetett területen.

A Közgyűlés a fenti számú határozatában felkérte a polgármestert, hogy a műalkotás megjelenésére vonatkozóan a civil szervezetek által elkészíttetett terveket terjessze a Közgyűlés elé annak érdekében, hogy a Magyarország helyi önkormányzatairól szóló 2011. évi CLXXXIX. törvény 42.§ 8. pontja alapján a műalkotás állítására vonatkozó döntését a Közgyűlés meghozhassa.

A Nemzeti Összetartozás Szombathelyi Emlékbizottsága 2021. elején az emlékmű megalkotására országos, nyílt tervpályázatot hirdetett meg. A győztes „Szélrózsa” Rónaszéki Linda képzőművész és Lieb Roland Ferenc építész-tervezőművész, szobrász közös alkotása lett, amely a pályázatban megfogalmazott összes szempontrendszernek megfelel. A nyertes pályamű az előterjesztés 2. sz. mellékletét képezi.

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109.§-a értelmében művészeti alkotás közterületen, valamint önkormányzati tulajdonú épületen való elhelyezéséről, áthelyezéséről, lebontásáról a település önkormányzatának képviselőtestülete dönt, és gondoskodik fenntartásáról és felújításáról.

A döntéshez a műalkotás művészi értékére vonatkozóan szakvéleményt kell beszerezni.

Az OMSZI Nonprofit Kft. által összehívott szakértői bizottság Szombathelyen megtartott ülésén 2021. november 22. napján megtekintette és véleményezte a 3D nyomtatott műanyagmodellt. A szakértői bizottság a bemutatott terveket, a bírálaton elhangzott észrevételek megfontolásával elfogadásra és kivitelezésre javasolja. A szakértői bizottság szakvéleménye az előterjesztés 3. sz. mellékletét képezi.

A szakértői bizottság véleménye szerint az emlékművet jobb lenne a park sétányának tengelyébe helyezni, ezáltal szervesen kapcsolódna a terület struktúrájába, másrészt központi elemévé válna. A szakértői vélemény alapján javasolt helyszín az előterjesztés 4. sz. mellékletét képezi.

Tekintettel arra, hogy a korábbi közgyűlési határozat az 1. sz. melléklet szerinti területet javasolta az emlékmű helyszínének, a szakértői vélemény pedig a 4. sz. melléklet szerinti területet, így az emlékmű végleges helyszínéről dönteni szükséges.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2022. január „ ”**

 **/: Horváth Soma :/**

**„A”**

**HATÁROZATI JAVASLAT**

**.../2022. (I.25.) KOCB. számú határozat**

1. A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdésének 3. pontja alapján javasolja a Közgyűlésnek, Magyarország helyi önkormányzatairól szóló 2011. évi CLXXXIX. törvény 42.§ 8. pontja alapján járuljon hozzá, hogy a Nemzeti Összetartozás Szombathelyi Emlékbizottsága – amennyiben a szükséges anyagi forrás rendelkezésre áll - a Nemzeti Összetartozás emlékére felállítandó köztéri „Szélrózsa” elnevezésű műalkotást az Ezredévi parkban az 1. melléklet szerinti helyszínrajzon feltüntetett területen megvalósítsa.
2. A Bizottság javasolja a Közgyűlésnek, hogy a nyertes pályázóknak megfontolásra ajánlja a 3. sz. mellékletben megfogalmazott javaslatok figyelembevételét.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal /1-2. pont vonatkozásában/

**„B”**

**HATÁROZATI JAVASLAT**

**……../2022. (I.25.) KOCB. számú határozat**

1. A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdésének 3. pontja alapján javasolja a Közgyűlésnek, Magyarország helyi önkormányzatairól szóló 2011. évi CLXXXIX. törvény 42.§ 8. pontja alapján járuljon hozzá, hogy a Nemzeti Összetartozás Szombathelyi Emlékbizottsága – amennyiben a szükséges anyagi forrás rendelkezésre áll - a Nemzeti Összetartozás emlékére felállítandó köztéri „Szélrózsa” elnevezésű műalkotást az Ezredévi parkban a 4. melléklet szerinti helyszínrajzon feltüntetett területen megvalósítsa.
2. A Bizottság javasolja a Közgyűlésnek, hogy a nyertes pályázóknak megfontolásra ajánlja a 3. sz. mellékletben megfogalmazott javaslatok figyelembevételét.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal /1-2. pont vonatkozásában/